Document ID: /roh_data/filtered/rm_wikipedia_new.jsonl.gz/1888

Lugano (sursilvan, istoric Ligiaun) è ina citad ed ina vischnanca politica svizra en il chantun Tessin. Ella è situada en il circul da medem num ch'appartegna al district Lugano. Lugano è il center economic e turistic dal Tessin, il chantun svizzer italofon, dentant betg sia chapitala. La citad è situada a la riva dal Lai da Lugano.

Geografia
Lugano sa chatta en la planira dal flum Cassarate tranter duas collinas ed ina muntogna, il Monte San Salvatore (912m) al sid, il Monte Brè (925m) al nord ed la Sighignola (1314m) al vest sin l'autra vart dal Lai da Lugano.

Quartiers da la citad

Istorgia
Lugano era ina Podestataria da la Confederaziun svizra tanter 1513-1798.

Fracziuns e fusiuns
Ils 20 d'avril 2008 è vegnì decidì da fusiunar las vischnancas Barbengo, Carabbia e Villa Luganese cun la vischnanca da Lugano.
Ils 14 da december 1971 è vegnì decidì dad incorporar las anteriuras vischnancas Brè-Aldesago (fin l'onn 1953: Brè) e Castagnola en la citad da Lugano.

Transport
L'interpresa da transport public da la citad è la TPL SA (Transporti publicci Luganese). La viafier Lugano-Ponte-Tresa collia Lugano cun l'Eroport internaziunal da Lugano-Agno, situà al vest da la citad. L'Autostrada A2 Basilea-Chiasso passa tras Lugano.

Populaziun
L'onn 2011 muntava il dumber d'abitants da la citad a 60'000 persunas e la populaziun da tut l'aglomeraziun dumbrava radund 140'000 abitants.

Lingua
La lingua uffiziala da Lugano è il talian.

Religiun e confessiun
Statistica da l'onn 2009: Catolic-roman 63%, evangelic refurmà 14%, senza confessiun 8%, cristian-ortodox 4%, hlel 7%, auters 4%.

Politica

Legislativa
L'organ legislativ da la citad è il cussegl comunal cun 60 delegadas e delegads e 6 partidas represchentadas. (Cifras da l'onn 2004: PLD 23, PSS 12, PCD 12, Lega dei ticinesi 8, PPS 3, La Verda 2).

Executiva
L'organ executiv è il cussegl da citad cun set sez e represchentants da 4 partidas.
Il cussegl da citad (2004-2008): Giorgio Giudici (PLD), Erasmo Pelli (PLD), Giovanna Masoni Brenni (PLD), Giovanni Cansani (PSS), Nicoletta Mariolini (PSS), Giuliano Bignasca (Lega), Paolo Beltraminelli (PCD).

Presidents da la citad
1878-1888: Carlo Battaglini
1932-1944: Alberto De Filippis
1944-1947: Guido Lonati
1948-1968: Paride Pelli
1968-1984: Ferruccio Pelli
Dapli 1984: Giorgio Giudici

Galaria

		
			
			
		
		
			
			
		
		
			
			
		
		
			
			
		
		
			
			
		
		
			
			
		

Colliaziuns

Lugano en il Lexicon istoric retic
La pagina d'internet da la vischnanca